গত সপ্তাহে বেলঘরিয়া এস্কপ্রেস ওয়েতে চার স্কুল ছাত্রছাত্রী পিষে দেয় বেপরোয়া লরি। ঘটনাস্থলেই মৃত্যু হয় তিনজনের। তড়িঘড়ি হাসপাতালে ভর্তি করা হয় জখম আরেক স্কুল পড়ুয়া অনু হেলাকে। জখম এতটাই বেশি ছিল যে তখনই বাদ দিতে হয় তার একটি পা। তবে শেষরক্ষা হল না। কাল রাত দশটা দশ নাগাদ মৃত্যু হল ছোট্ট অনুর। চিকিত্সকরা জানিয়েছেন, দুর্ঘটনায় চোট লেগে বিকল হয়ে গেছিল অনুর দুটি কিডনিই। তবে ময়নাতদন্তের আগে মৃত্যুর কারণ নিয়ে এখনই মুখ খুলতে চাননি চিকিত্সকরা।